**Saad Eddin Ibrahim** også skrevet som **Saad al-din Ibrahim** eller **Saʿd al-Dīn Ibrāhīm** (1938–2023) var en egyptisk og amerikansk sosiolog, professor og forfatter.

Liv og virke
------------

Ibrahim var en av Egypts ledende politiske aktivister for menneskerettigheter og demokrati, og var en kritiker av den tidligere egyptiske presidenten Hosni Mubarak. Ibrahim spilte en ledende rolle i gjenopplivingen av Egypts moderne forskningsbaserte sivile samfunn. Gjennom store deler av hans profesjonelle karriere arbeidet Ibrahim som professor i sosiologi ved et universitet i Kairo. Ibrahim var en av grunnleggerne av organisasjonen *Ibn Khaldun Center for Development Studies*, som har sin hovedbase i Kairo, og han grunnla en arabisk organisasjon for menneskerettigheter.[]

Ibrahim var gift med Barbara Lethem Ibrahim, leder for *Gerhart Center for Civic Engagement and Philanthropy* i Kairo. Ibrahim satt også i styret for rådgiverne til et prosjekt som skulle arbeide for fred og demokrati i de muslimske landene i Midtøsten og Nord-Afrika. Ibrahim og hans kone fikk to barn, Randa og Amir Ibrahim. 

Lenge før hans konfrontasjoner med den egyptiske regjeringen på begynnelsen av 2000-tallet, var Ibrahim blitt en kontroversiell figur i Egypt. Ibrahim reverserte sin tidligere kritikk av tidligere president Anwar Sadat for hans fredsinitiativ med Israel.[]

Ibrahim ble i 2000 arrestert, fengslet og tiltalt for bruk av midler fra EU for å drive valgobservasjon og for angivelig ærekrenkende av Egypts image eller markedsprofil i utlandet. Ibrahim ble for disse tiltalene dømt til syv års fengsel. I 2003 ble Ibrahim frikjent for alle tidligere anklager og han ble løslatt, men ikke før en storm av internasjonale protester hadde satt det diktatoriske regimet til Hosni Mubarak kraftig på defensiven. 

Ibrahim var fra og med studieåret 2008/09 professor for politisk sosiologi ved Indiana University og dessuten gjesteforsker ved *Center for Middle Eastern Studies* ved Harvard University. 

Det er blitt rapportert at Ibrahim i flere lengre perioder befant seg eksil utenfor Egypt fordi han ville å unngå en sannsynlig arrestasjon eller attentat hvis han kommer tilbake til Egypt. Til tross for disse bekymringene kom Ibrahim tilbake til Kairo den onsdag 5. august 2010 for å besøke familien sin. Ibrahim ble tatt godt imot av venner, familie og støttespillere på flyplassen i Kairo. Han ble ikke bare tillatt innreise, men også utreise igjen, og mange av anklagene mot ham ble avvist av rettsssystemet som frivole.

Han returnerte permanent til Kairo den 12. februar 2011, få timer etter at president Mubarak ble bragt til sykehus i Sharm el-Sheikh og der fratrådte embedet.

Han ble amerikansk statsborger da han arbeidet ved DePauw University og giftet seg med en amerikansk kvinne. Han forble samtidig egyptisk statsborger.

Saad Eddin Ibrahim døde den 29. september 2023 i en alder av 84 år.

Fotnoter
--------

**Type numrering**
1. ↑  arabisk: سعد الدين إبراهيم

Referanser
----------

1. ↑   Encyclopædia Britannica Online, oppført som Sa'd al-Din Ibrahim, Encyclopædia Britannica Online-ID biography/Sad-al-Din-Ibrahim, besøkt 9. oktober 2017[Hentet fra Wikidata]
2. ↑   Al-Masry Al-Youm, «وفاة سعد الدين إبراهيم مدير مركز ابن خلدون للدراسات عن عمر 84 عامًا», arkiveringsdato 29. september 2023, arkiv-URL web.archive.org, utgitt 29. september 2023, besøkt 29. september 2023[Hentet fra Wikidata]
3. ↑   The Washington Post, «U.S. Asks Egypt to Settle Rights Activist's Case», arkiveringsdato 8. oktober 2023, arkiv-URL archive.ph, utgitt 5. juli 2000, besøkt 8. oktober 2023[Hentet fra Wikidata]
4. ↑   qantara.de, «حوار مع عالم الاجتماع المصري سعد الدين ابراهيم: "على الغرب أن يدعم الديمقراطية في المنطقة"», arkiveringsdato 29. september 2023, arkiv-URL web.archive.org, utgitt 13. februar 2011[Hentet fra Wikidata]
5. ↑  ; *IdRef*; besøksdato: 22. mai 2020.
6. 1 2  «Saʿd al-Dīn Ibrāhīm | Egyptian-American Scholar & Human Rights Activist | Britannica». *www.britannica.com* **(engelsk)**. Besøkt 2. oktober 2023.
7. 1 2  Schneider, Howard (5. juli 2000). «U.S. Asks Egypt to Settle Rights Activist's Case». *Washington Post* **(engelsk)**. ISSN 0190-8286. Besøkt 2. oktober 2023. «Under Egyptian law, Ibrahim, who also holds Egyptian citizenship, can be detained for 15 days while authorities investigate charges that he improperly accepted funds»
8. ↑  «Morsi's bloodless coup spikes the army's guns». *The National* **(engelsk)**.
9. ↑  «وفاة الدكتور سعد الدين إبراهيم مدير مركز ابن خلدون للدراسات». Youm7. 29. september 2023.
10. ↑  «Prominent Egyptian political activist and acclaimed academic dies at 85». *AP News* **(engelsk)**. 29. september 2023. Besøkt 2. oktober 2023.

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** CiNii
 |